
Ymateb ysgrifenedig – Cynnig ar gyfer prosiect cymunedol ysgol 
Gan ddefnyddio’ch ysgol PAP neu Ysgol Arweiniol y Rhwydwaith fel cyd-destun, ysgrifennwch gynnig ar gyfer prosiect cymunedol ysgol. 

Bwriedir yr aseiniad yma cyflwyno cynnig ar gyfer prosiect cymunedol ysgol gyfan gan amlinellu’r cyfleoedd, cyfyngiadau ac asesu ei effeithlonrwydd. Mae gwneud cysylltiadau cryf rhwng ysgolion â’r gymuned yn fater cyfoes erbyn heddiw. Yn ôl dogfen ‘Dyfodol Llwyddiannus’ yr athro Graham Donaldson (2015), mae hyn yn chwarae rôl hollbwysig yn y Cwricwlwm i Gymru 2022. Noda:
“Bydd plant a phobl ifanc hefyd yn dysgu ac yn meithrin sgiliau er mwyn deall a chyfrannu i’r cymunedau lle y maent yn byw ac ymwneud â materion cymdeithasol.” (Donaldson, 2015, t.46)

Cyfeirir at yr ysgol â ffocysir arni fel Ysgol A i sicrhau anhysbysrwydd. Ysgol bentrefol, weddol fechan ydyw, gydag ond 113 o ddisgyblion yn mynychu. Mae 15% o ddisgyblion yn derbyn Prydau ysgol am ddim (PYD) ac felly’n cyfrannu i’r 18,515 o ddisgyblion sy’n derbyn PYD yn Ne-orllewin a Chanolbarth Cymru erbyn heddiw. (Llywodraeth Cymru, 2019.) Er nid yw hyn yn ffordd gywir o fesur nac darogan cefndiroedd y disgyblion, mae’r ysgol wedi’i ei leoli mewn ardal ddifreintiedig a chyfaddefa ei fod yn denu teuluoedd o gefndiroedd breintiedig a ddifreintiedig.

Mae Ysgol Ac n ysgol gymunedol ac felly, mae’n glir bod gwneud y cysylltiadau â’r gymuned yn flaenoriaeth. Er mwyn datblygu’r cysylltiadau yma, mae’r ysgol yn cynnal mentrau ac yn gwahodd aelodau o’r gymuned i drafod â’r disgyblion. Gwelir enghreifftiau o hyn drwy gynnal gweithgareddau â mentrau lleol a gwasanaethau brys ac ymgysylltu â’r llywodraethwyr yn rheolaidd. Enghraifft arall yw gwahodd rhieni disgyblion y Cyfnod Sylfaen i gymryd rhan mewn gweithgareddau celf a chrefft yn ystod y cyfnod Nadolig. Cyfeiria Whalley (2007) y pwysigrwydd o gynnwys teuluoedd fel rhanddeiliaid gan nodi  “parents, children and childcare workers are subjects deeply involved and connected to the process.” Felly, wrth fynd ati i gyflwyno cynnig mae’n bwysig ystyried sut y gellir cynnwys rhieni yn y broses hefyd. Mae’n bwysig sicrhau bod yna gysylltiadau rheolaidd yn cael eu gwneud er lles y disgyblion.

Wrth edrych ar Gynllun Datblygu Ysgol A (2019), nodwyd pedwar prif flaenoriaeth er mwyn datblygu dulliau a chyflawni eu nodau. Y flaenoriaeth a phenderfynwyd ffocysu arni er mwyn cyflwyno’r cynnig am brosiect cymunedol yw:
"Datblygu dysgu ac addysgu arloesol ar draws yr ysgol yn barod ar gyfer Cwricwlwm i Gymru, gan wneud defnydd effeithiol o dan do a'r awyr agored i ddatblygu dysgwyr chwilfrydig ac annibynnol". (Ysgol A, 2019, t.1)
Wrth ystyried y flaenoriaeth, ffocysir ar gynnal clwb garddio sy’n ymgysylltu teuluoedd a phreswylwyr o’r ardal leol. Gelwir y clwb yn ‘Dydd Gwener Garddio’ ac ymglymir agweddau o fwyta’n iach a choginio iddo.

Dewisir y flaenoriaeth yma gan ei fod yn cynnig cyfleoedd i gyfateb ag anghenion penodol y gymuned a’r ysgol. Fel y trafodwyd yng nghynt, mae Ysgol A wedi’i leoli mewn ardal sy’n denu teuluoedd breintiedig a ddifreintiedig ac weithiau mae rhaniad yn ymddangos. Amlyga Arshad, Wigley a Pratt (2012) bod cyffredinoli weithiau’n arwain athrawon i stereoteipio teuluoedd tlotach. Felly, mae’r angen i ymgysylltu ac uno’r gymuned hyd yn oed yn bwysicach er lles a thegwch i’r disgyblion. Wrth gynllunio’r cynnig ar gyfer y prosiect, ffocysir yn benodol ar ymgysylltu teuluoedd pob disgybl. Mae’n hollbwysig ein bod yn cynnig cyfleoedd cyfartal i’r disgyblion. Yn ôl Erw (2019) er bod gwelliant mewn perfformiad addysgol wedi cymryd lle, mae’r bwlch tlodi dal yn bodoli ac nid yw wedi lleihau. Mae’r bwlch yma’n ymddangos pan mae’r plentyn yn 9 mis oed ac felly yn sicr, mae’n fater sydd angen ei ddiwygio mor gynted â phosib. Wrth wahodd teuluoedd i ymuno â gweithgareddau’r prosiect, gobeithir bydd y bwlch tebyg sy’n ymddangos yn Ysgol A yn lleihau. Er hyn, dadleua Thompson (2011) bod angen dathlu cefndiroedd plant gan nodi “Being equal does not necessarily mean being the same.” Gall ymuno teuluoedd amrywiol cynnig cyfleoedd i ddysgu a ddatblygu. Er bod amrywiaeth mewn cefndiroedd pawb, nid yw hyn yn golygu ni ellir cyflawni cydraddoldeb cymdeithasol yn ein hysgolion.

Rheswm arall dros ddewis y ffocws yma yw bod yna gysylltiadau rhwng amddifadedd ag arferion bwyta. Yng Nghymru, mae bwyta ffrwythau a llysiau mewn grwpiau mwy difreintiedig yn llai na’r cyfartaledd cenedlaethol, gydag ond 20% o’r oedolion yma’n bwyta’r nifer a argymhellir (Public Health Wales, 2018, t.62). Yn amlwg, mae hyn yn broblem gan fod yr oedolion yma’n gosod esiampl o arferion gwael i’w plant. Felly, wrth wneud defnydd o’r ardal allanol trwy arddio, gobeithir addysgu disgyblion a’i theuluoedd am y pwysigrwydd o fwyta’n iach. 

Er fydd gwahoddiad yn estyn allan i unrhyw aelod o deulu, ffocysir yn benodol ar wahodd tadau. Wrth edrych ar waith ymchwil helaeth Whalley (2007) ar ymgysylltiad tadau yn addysg eu plant, gwelir er bod tadau yn hoff o gymryd rhan mewn gweithgareddau gyda’u phlant, nid oeddent yn herio nac yn datblygu eu sgiliau eu hun wrth wneud hyn. Wrth ystyried ardal Ysgol A, a’r teuluoedd y mae’n denu, yn sicr gwelir y gall datblygu sgiliau’r rhieni ochr yn ochr â sgiliau’r disgyblion buddio’r gymuned yn y hir dymor. Wrth wneud hyn, gobeithir gweld gwelliant yn sgiliau a dealltwriaeth y disgyblion o arddio, yn ogystal â’i rhieni. Cysylltir hyn â ddamcaniaethau adeiladol gan ddefnyddio gweithgareddau ymarferol er mwyn datblygu sgiliau a gwybodaeth. Gellir defnyddio’r Parth Datblygiad Procsimol (ZPD) Vygotsky (1978) i gynorthwyo’r hyn y mae gan y cyfranogwyr dealltwriaeth gyfyngedig ohono, a’i ddatblygu i wybodaeth eang.

Cynigir sgiliau datblygedig mwy o gyfleoedd swyddi hefyd. Mae’r gyfradd o gartrefi di-waith yn ardal Ysgol A yn 17.8%,  gyda 5% o ddynion iach allan o waith (Office of National Statistics, 2020). Wrth gynllunio prosiect a fydd yn datblygu sgiliau plant a’i rhieni, gobeithir y bydd y gyfradd yma’n lleihau wrth annog rhieni i ddatblygu ei sgiliau eu hun er mwyn hybu hunan hyder. Bydd hyn yn sicr yn buddio’r gymuned yn ei gyfanrwydd yn ogystal â gosod esiampl dda i’r disgyblion.

Clymir yr athroniaeth ysgol gyfan at gredoau disgybl-ganolog sy’n canolbwyntio ar ddefnyddio addysg i ffurfio golwg myfyriwr ar y byd. Felly, dilynir y credoau yma wrth gynllunio’r cynnig. Yn ogystal, ffocysir ar ddefnyddio ethos ysgol A sy’n annog bod yn “pwyllog, cyfeillgar ac ysgogol” (2019, t,2) a rhoddir cyfleoedd i’r disgyblion datblygu a dysgu yn eu hamser eu hunain. Wrth gwrs, mae pob disgybl yn datblygu sgiliau ar gyfraddau gwahanol ac felly wrth gynllunio rhaid ystyried hyn. Mae Ysgol A yn wneud defnydd da o hyn drwy gynnig dulliau dysgu amrywiol i’r disgyblion arbrofi gyda, tu fewn a thu allan i’r ystafell ddosbarth. Wrth gyfeirio yn ôl at y defnydd o wahodd mentrau lleol i’r ysgol, mae hyn yn esiampl o sut y mae Ysgol A yn cysylltu’r ethos gyda’r gymuned. Noda Raising Children (2019) “Children and teenagers learn by observing, listening, exploring, experimenting and asking questions.” Felly, wrth roi’r profiadau amrywiol yma i ddisgyblion, maent yn datblygu yn eu hamser eu hunain.

Wrth ddewis ffocws sy’n canolbwyntio ar yr awyr agored, cynigir nifer helaeth o brofiadau a ffyrdd amrywiol i ddysgu ac felly dyma rheswm arall dros ddewis y ffocws yma. Amlyga Estyn (2011) bod cynnig cyfleoedd i ddisgyblion dysgu yn yr awyr agored yn caniatáu iddynt “dangos lefelau uchel o ymgysylltiad a mwynhad ac mae eu gwybodaeth a’u dealltwriaeth o’r byd a’u datblygiad corfforol yn gwella.” Yn sicr, wrth ystyried hyn, gwelir sut y gellir cynnig nifer helaeth o gyfleoedd i ymgysylltu â’r gymuned a’r ardal leol.

Gan ystyried y Pedwar Diben, cysylltir y ffocws yn bennaf gyda ddatblygu disgyblion i fod yn “Dinasyddion egwyddorol gwybodus” (Donaldson, 2015) gan fod y gymuned yn chwarae rôl ganolog. Er mai dysgu yn yr ardal allanol yw’r prif ffocws, mae’n rhaid cofio ac ystyried sut y bydd hyn yn cael effaith ar y gymuned. Wrth weithredu ‘Dydd Gwener garddio’, mae yna fudd amlwg i’r gymuned a’i phreswylwyr. Bwriedir ymglymu gweithgareddau coginio i’r clwb ac felly mae yna bosibiliadau o gynnal ‘clwb cinio’ a gwahodd aelodau o’r ardal leol. Cynigir hyn cyfleoedd i ddisgyblion datblygu eu sgiliau cymdeithasol gyda phobl o’i milltir sgwâr. Mae’n bwysig bod disgyblion yn teimlo’n rhan o’i gymuned ac yn ymwybodol o’i rôl. Mae hyn yn agwedd bwysig er mwyn datblygu’r plentyn llawn. Noda Godenow (1993) bod creu amgylchedd cymdeithasol da o fewn ysgolion yn rhoi cyfleoedd i blant teimlo wedi’i dderbyn, ei barchu a’i gynnwys.

Yn ogystal, bwriedir y prosiect cysylltu’r diben “Unigolion iach, hyderus” (Donaldson, 2015) wrth ystyried datblygu dealltwriaeth disgyblion o dyfu llysiau i’w gynnwys yn eu deiet a deall sut y gellir eu defnyddio mewn prydau o fwyd. Cysylltir hyn ag athroniaeth Adeiladaeth Piaget (1952) o Sgema wrth i’r disgyblion ‘cymathu’ gan dderbyn gwybodaeth newydd trwy gymryd rhan mewn gweithgareddau ymarferol, megis gwybodaeth am lysiau a ddeiet. Yna, mae’r cam ‘llety’ yn caniatáu cyfleoedd iddynt addasu’r wybodaeth yma ac yna yn cyrraedd ‘ecwilibriwm’ a chyflawni’r cydbwysedd. Yn ogystal, wrth ddatblygu’r sgiliau a gwybodaeth o dyfu cynnyrch, mae yna gyfleoedd i ymgysylltu agweddau o’r ddogfennaeth ADCDF. Mae’n addysgu cynaliadwyedd a sut y gellir cyfrannu at yr amgylchedd ac arbed arian wrth wneud hyn. Mae gwaith garddio yn cael eu gatagareiddio i’r adrannau ‘Iechyd’ ac ‘Amgylchedd naturiol’ a gellir eu cysylltu â’r dibenion a drafodwyd yng nghynt. (Llywodraeth Cymru, 2008)

Wrth edrych ar astudiaeth achos tebyg, gwelir bod y ddau ddiben yma’n cael eu datblygu hefyd. Mae’r plant yn ymweld â gerddi lleol yn rheolaidd a thrafodir yr effaith caiff hyn arnynt. Noda Estyn (2019) bod yr ymweliadau yma yn “sicrhau safonau uchel wrth ddod i adnabod eu milltir sgwâr.” Mae’n cynnig cyfleoedd iddynt ryngweithio â phreswylwyr y gymuned yn ogystal â datblygu eu dealltwriaeth o’r gylchred fwyd. Wrth ystyried y wybodaeth yma, gwelir enghreifftiau gwych o nodau ac amcanion ar gyfer y prosiect ‘Dydd Gwener Garddio’.

Cyn mynd ati i weithredu’r prosiect cymunedol, gellir dilyn strwythur cynllunio gweithredol. Y cam cyntaf yw penderfynu ar ffocws penodol, sef cynnal clwb ‘Dydd Gwener Garddio’ er mwyn cyflawni’r flaenoriaeth o ddefnyddio’r awyr agored. Yna, rhaid ystyried beth yw’r amcanion. Wrth ystyried pwy y bydd y prosiect yn cael ei anelu at, cyfeirir yn ôl at y pwysigrwydd o sicrhau bod pawb yn cael cyfleoedd tebyg ac felly estynnir y gwahoddiad i bob disgybl, beth bynnag ei gefndir. Gobeithir cyflawni cyfiawnder cymdeithasol o fewn y clwb garddio. Cyfeirir Van de Bos (2003) at gyfiawnder cymdeithasol fel “the fair and equitable distrubution of power, resources, and obligations in society to all people”. Wrth ystyried hyn, mae’n bwysig sicrhau bod pawb yn cael y cyfleoedd cyfartal yma. Er hyn, cydnabyddir bod ymglymiad teuluoedd yn addysg eu plant yn amrywio. Yn ôl gwaith ymchwil dwys Katz et al (2007) mae yna gysylltiad cryf rhwng ymglymiad o fewn yr ysgol â dosbarth cymdeithasol y teulu. Amlyga bod teuluoedd tlotach gyda lefel is o ymglymiad o’i gymharu â theuluoedd gyda statws cymdeithasol uwch. Felly, rhaid ystyried ffyrdd y gellir denu’r teuluoedd yma a sicrhau eu bod nhw’n gyfforddus i gymryd rhan. Yn ffodus, gan fod Ysgol A yn ysgol weddol fechan a gymunedol, mae yna bwyslais ar fagu’r berthynas gyda theuluoedd y disgyblion, ac felly, trwy weithredu ethos ‘drws ar agor’ mae yna ymdeimlad cartrefol yn bodoli. Wrth barhau i wneud hyn a sicrhau bod athrawon wrth y drws pan mae rhieni yn gollwng neu’n casglu eu plant, gobeithir magu’r berthynas yma hyd yn oed yn fwy. Yr effaith hir dymor a bwriadir cyflawni yw sicrhau bod yna berthynas cryf rhwng bywyd ysgol a bywyd cartref y disgyblion.

Yn dibynnu ar y nifer o gyfranogwyr, bydd angen staffio’r clwb. Bydd y clwb yn cael ei weithredu ar gymhareb un oedolyn i bob pum plentyn. Er hyn, rhaid ystyried y bydd rhieni yn mynychu’r clwb hefyd ac felly y bydd hyn yn gymorth. Nid oes rhaid i’r aelodau teulu gweithio wrth ymyl eu plentyn nhw, gellir cymysgu er mwyn sicrhau bod y cydraddoldeb cymdeithasol yma’n cael ei gyflawni ac nid oes rhaniad. Yn ogystal, bydd angen staffio rhywun i gadw’r ardd yn ystod yr wythnos ac felly mae yna bosibilrwydd o gynnig swydd i riant efallai.

Fe fydd y clwb garddio yn cael ei gynnal yng ngardd yr ysgol yn syth ar ôl ysgol am awr. Y rheswm dros hyn yw ni fydd angen teithio ac felly gobeithir y bydd yn arwain at ymglymiad ffyddlon. Fe fydd teuluoedd y plant yn dod i’w gasglu o’r ysgol fodd bynnag, ac efallai y byddent yn ystyried aros. Yn ogystal, fe fydd hyn yn lle adnabyddus i bawb sy’n cymryd rhan ac felly’n ffordd o sicrhau bod pawb yn gyfforddus i wneud hyn. Adnabyddir y bydd yna faterion cyllid ynghlwm â chreu gardd yn yr ysgol o ran adnoddau. Er hyn, wrth ymchwilio, darganfyddir bod yna grantiau amrywiol y gellir ymgeisio amdanynt. Yn ogystal, wrth roi cyfleoedd i gynnal ‘clwb cinio’ i aelodau o’r gymuned leol, gellir codi arian i ad-dalu hyn yn ogystal â ffurfio cysylltiadau cryf â’r gymuned ehangach.

Wrth ystyried yr ochr coginio, gellir defnyddio gegin yr ysgol gan ni fydd mewn defnydd. Efallai bydd modd staffio staff y gegin i gynorthwyo hefyd. Gan fod Ysgol A wedi’i leoli’n ganolog yn y pentref, mae rhan fwyaf o’r staff cegin yn breswylwyr lleol, felly bydd y cysylltiadau rhyngddyn nhw â’r teuluoedd yn gryf fodd bynnag. Gobeithir y bydd hyn yn denu mwy o gyfranogwyr i gymryd rhan.

Y prif nodau ar gyfer y prosiect yma yw datblygu sgiliau garddio rhieni ochr yn ochr â sgiliau’u plant. Wrth wneud hyn, gobeithir datblygu’r berthynas rhwng yr ysgol a’r cartref. Gall hyn cymryd amser wrth i rieni dysgu beth sydd angen gwneud i helpu’r plentyn datblygu, ond yn sicr, yn werth yr amser (Athey, 2007, t.203).  Er mwyn gyflawni hyn, bydd cyfleoedd i’r teuluoedd palu, plannu, chwynnu, dyfrio a chodi llysiau. Byddent yn defnyddio amrywiaeth o offer i wneud hyn. Gobeithir gwerthuso’r effaith trwy roi mwy o annibyniaeth iddynt wrth i’r wythnosau mynd yn ei flaen. Cysylltir hyn â damcaniaeth Bruner (1960) o ‘sgaffaldio’. Defnyddir ‘unigolyn mwy gwybodus’ fel sgaffald i ddisgyblion wrth iddynt afael â syniad ac yna thynnir i ffwrdd unwaith y gallant weithio’n annibynnol. Cynigir hyn cyfleoedd iddynt ddatblygu ymhellach yn unigol.  

Yn ogystal, gobeithir datblygu dealltwriaeth y teuluoedd o’r gylchred bwyd a ddeiet cytbwys. Er mwyn cyflawni hyn bydd gwersi coginio yn cael ei ymglymu i’r clwb gan ddefnyddio’r cynnyrch a dyfwyd. Gellir rhannu ryseitiau a’i choginio yn y clwb a fwriedir cynnal ‘clwb cinio’ pob tymor lle gwahoddir preswylwyr o’r ardal leol. Sicrheir hyn bod y teuluoedd yn bwyta o leiaf un pryd o fwyd iachus yn ystod yr wythnos a gobeithir y bydd yn eu cymell i barhau i wneud hyn. Cysyllta hyn â’r diben “unigolion iach, hyderus” (Donaldson, 2015) sy’n argymell dylai disgyblion deall yr effaith o fwyta’n iach yn feddyliol a chorfforol.  Pwysleisia BNF (2018) bod sicrhau ffordd o fyw iach yn gallu dylanwadu ar les, twf a datblygiad plant. Cyfeiria astudiaeth achos tebyg at yr effaith caiff cynnal gweithgareddau yma ar hyder a sgiliau cymdeithasol disgyblion. Yn ogystal â hyn, gwelir gwelliant yn y berthynas rhwng yr ysgol â theuluoedd gan nodi “bod rhieni’n teimlo’n fwy abl i fynd at yr ysgol os oes ganddynt unrhyw bryderon.” (Estyn, 2016). Yn sicr, mae hyn yn cwrdd ag amcanion y prosiect ac yn rhywbeth pwysig i’w geisio cyflawni.

Gyda phob cynnig newydd, rhaid ystyried ffyrdd y gellir adnabod a mesur yr effaith i sicrhau ei fod yn gweithredu’n gywir. Gan edrych ar CDY tebyg, gwelir sawl enghraifft effeithiol o asesu effaith ar y disgyblion. Un o’r enghreifftiau yma yw taflenni hunan-fyfyrio lle gall y disgyblion trafod sut maent yn teimlo cyn y sesiwn ac ar ôl (Ysgol Pontarddulais, 2019). Efallai gellir addasu hyn ychydig a gwahodd rhieni i gymryd rhan hefyd a’i osod yn wythnosol. Cynigir hyn cyfleoedd i asesu’r effaith mae’r clwb yn cael ar les y cyfranogwyr yn ogystal â’i dealltwriaeth. Mae lles yn chwarae rôl hollbwysig yn addysg disgyblion ac yn fater cyfoes erbyn heddiw. Yn ôl y ddogfen ‘Iechyd a Lles’ yn y Cwricwlwm i Gymru (2020), noda’ bod sicrhau bod disgyblion yn cael cyfleoedd i drafod syniadau ac emosiynau yn cynnig cyfle i ddatblygu’r diben ‘cyfranwyr mentrus, creadigol’.  Yn ogystal, cynigir hyn cyfleoedd i’r disgyblion cynnig syniadau newydd i ddatblygu’r prosiect ymhellach gan roi pwyslais ar ‘lais y plentyn’. Yn ôl Estyn (2016) dylid defnyddio llais y plentyn “pan fydd penderfyniadau’n cael eu gwneud sy’n effeithio ar eu haddysg a’u bywydau yn fwy cyffredinol, a chael eu cynnwys yn weithredol yn y penderfyniadau hynny a wneir.” Felly, wrth ystyried y prosiect yn ei gyfanrwydd, mae’n bwysig sicrhau bod llais y plentyn yn cael ei gynnwys er mwyn ei bersonoli. Yn ogystal, dyma’r ffordd fwyaf effeithlon i asesu effeithlonrwydd a datblygu’r gweithgareddau ymhellach.

Wrth ystyried y dibenion eraill, gellir mesur yr effaith y prosiect ar ddatblygiad y disgyblion o fod yn “Dinasyddion egwyddorol gwybodus” gan edrych ar eu hymddygiad a chymhelliant. Gobeithir y bydd agwedd y disgyblion tuag at y gweithgareddau yn gwella a fyddent yn teimlo’n fwy hyderus i’w wneud yn annibynnol. Cyfeiria Estyn (2017) at yr effaith o roi cyfleoedd i ddisgyblion gwneud cysylltiadau â’r gymuned gan ei fod yn rhoi cyfleoedd iddynt ddatblygu hyder. Noda bod yna newid mawr wedi ymddangos mewn disgyblion sydd rhan amlaf yn dawelach ac yn swil a’i fod yn mwynhau siarad gydag aelodau amrywiol o’r gymuned, yn enwedig yr henoed. Yn ei dro, datblygir hyn sgiliau iaith y disgyblion sydd yn sicr yn fonws ychwanegol.

Bwriedir y prosiect ymgysylltu teuluoedd yn ddwys gan sicrhau bod cysylltiau cryf yn cael eu ffurfio. Er mwyn asesu effeithlonrwydd y prosiect o ran ymglymiad y rhieni defnyddir y clwb cinio fel meincnod i. Gobeithir y bydd y niferoedd o bobl sy’n mynychu’r clwb cinio yn cynyddu pob tymor, ac yn ei dro, bydd y nifer sy’n mynychu’r clwb garddio yn cynyddu hefyd. Gan fod Ysgol A wedi’i leoli mewn pentref bychan, mae’r gymuned yn glos iawn ac felly mae newyddion yn teithio’n gyflym, sydd yn sicr yn fudd i’r prosiect. Gobeithir y bydd y rhieni yn trafod yr hyn sydd yn digwydd yn y clybiau er mwyn denu teuluoedd eraill i gymryd rhan. Ffordd effeithlon o sicrhau hyn yw gwneud defnydd o gyfryngau cymdeithasol er mwyn rhannu gwybodaeth. Argymhella Estyn (2018) “defnyddio sianeli cyfathrebu digidol, gan gynnwys cyfryngau cymdeithasol” er mwyn sicrhau cysylltiad rheolaidd gyda rhieni. Gellir creu grwpiau sy’n cynnwys athrawon a rhieni i gyflawni hyn. Er hyn, rhaid dilyn polisïau a phrotocolau’r ysgol a sicrhau bod hyn yn cael ei wneud yn ddiogel.  

Yn ogystal, wrth gynnal y clybiau cinio gobeithir gellir datblygu hyder y disgyblion wrth iddynt weini a thrafod gyda’r preswylwyr lleol. Wrth iddynt wneud hyn, gellir arsylwi sut y mae’r disgyblion yn trafod â’r preswylwyr a’i gymharu pob tymor. Amlyga hyn ei fod yn bwysig bod gan yr athro perthynas cryf gyda’r plentyn er mwyn gallu asesu’n effeithlon. Chwaraeir teuluoedd y plant rôl ganolog yn hyn hefyd gan fod ganddyn nhw’r berthynas a bond yma gyda’u plant fodd bynnag. Felly gellir chwarae rhan yn y broses o asesu’r effaith hefyd gan gymryd rhan mewn sgyrsiau gyda’r athro. Cysylltir hyn â syniadaeth Bronfenbrenner (1979) o’r theori system ecolegol. Mae’r plentyn yn ganolog i’r system trwy osod pwyslais ar y dylanwadau o’i hamgylch. Mae ysgol a theulu agos yn cyd-fodoli yn y system meicro ac felly mae yna bwyslais bod y ddau yn bwysig ym mywyd y plentyn a ddylid cyd-weithio a chreu cysylltiadau cryf er lles y plentyn.

Gellir asesu’r datblygiad yn nealltwriaeth o iechyd a maeth trwy roi’r rhyddid iddynt baratoi prydau ei hun gan ymchwilio i’r technegau gwahanol. Cynigir hyn cyfleoedd iddynt gyd-weithio gydag aelodau eraill o’r clwb er mwyn cyflawni’r dasg a chreu pryd o fwyd iachus.
Yn ogystal, efallai gellir cynnal sesiynau rhannu lle gall y disgyblion o’r clwb garddio cynllunio gweithgareddau i’w cyd-ddisgyblion. Wrth i ddisgyblion cynllunio a chynnal y gweithgareddau, cynigir cyfleoedd i asesu eu dealltwriaeth nhw yn ogystal â buddio’r disgyblion eraill trwy rannu gwybodaeth. Noda Aschermann (2018) bod “ailadrodd yn gyfrwng i blant greu cyd-ddealltwriaeth rhyngddynt hwy a’r plentyn y maent yn ei fodelu.” Yn sicr, teimlir bod hyn yn ffordd effeithlon o asesu sut y mae’r disgyblion wedi datblygu ac os yr ydynt wedi cyflawni’r nodau.  

Wrth gynllunio’r prosiect, rhaid bod yn ymwybodol o’r cryfderau, gwendidau, cyfleoedd a bygythiadau er mwyn gallu eu goresgyn a datblygu. Wrth edrych ar y dadansoddiad SWOT yn Atodiad 1, mae yna debygrwydd rhwng y prosiect yma a phrosiectau sydd wedi’i gynnal yn flaenorol yn Ysgol A. Y prif gryfder yw bod prosiectau tebyg, megis plannu coed yn yr ardal leol wedi llwyddo yn gynt ac felly mae hyn yn fan cychwyn addas. Cyfaddefa’r ysgol bod yna ethos cryf o ‘ddrws ar agor’ sy’n cael ei weithredu pob tro. Gwelir hyn fel cryfder wrth gynnal y prosiect gan ei fod yn rhoi cyfleoedd i ddatblygu’r berthynas a chysylltiadau rhwng yr ysgol a rhieni. Mae ysgolion yn ffocws da iawn i sicrhau adfywio cymunedol a gweithredu fel porth i blant ac oedolion ynghyd (Kerr, Dyson a Raffio, 2014, t.75)

O ran cyfleoedd mae’r prosiect yn ei gynnig, mae yna sicr le i ddatblygu rhai o’r Pedwar Diben. Fel y trafodwyd yng nghynt, cynigir prosiectau tebyg cyfleoedd i ddatblygu’r disgyblion yn gymdeithasol wrth roi cyfleoedd iddynt drafod â phreswylwyr o’i ardal leol yn ogystal â lleihau’r rhaniad cymdeithasol sy’n bodoli. Mae’n bwysig bod y disgyblion yn teimlo’n rhan o’r gymuned ac yn perthyn ac felly mae’n hynod bwysig bod y cyfleoedd yma’n cael eu cynnig. Gwelir bod prosiectau tebyg yn rhoi cyfleoedd i ddisgyblion parchu’r anghenion a hawliau eraill a pherthyn i gymuned amrywiol (Ysgol Pontarddulais, 2019, t.9). Rhoddir hyn ymdeimlad o’i rôl yn y gymuned a’i dadlwythasid.

Cynigir cyfleoedd i ddatblygu’r disgyblion i fod yn ‘Unigolion Iach, hyderus’ hefyd. Cyfeira Estyn (2017) at hyn trwy roi hyder i ddisgyblion gwneud pethau tu allan i’w parth cysur. Yn sicr, wrth ystyried y prosiect, nid oes gan y disgyblion dealltwriaeth gadarn o arddio ac felly yn sicr, mae angen rhoi hwb o hyder iddynt er mwyn gallu credu yn eu hunain. Yn ogystal, mae nifer o gyfleoedd i ddatblygu dealltwriaeth y disgyblion o’r gylchred bwyd a ddeiet cytbwys. Cynigir hyn cyfleoedd pellach i ymgorffori agweddau o hyn i mewn i gynlluniau ar gyfer yr ysgol gyfan.

Yn ogystal, gellir cynnig gwaith gwirfoddol allan o’r prosiect neu hyd yn oed swydd wrth gadw’r ardd yn ystod yr wythnos. Cydnabyddir bod yna materion cyllid yn dod gyda hyn ond wrth hysbysebu hyn fel canlyniad posib gwelir mwy o ymglymiad o’r rhieni. Mae hyn yn rhywbeth y mae Ysgol A yn gwneud defnydd da iawn ohono wrth gyflogi rhieni ac aelodau o’r ardal leol i swyddi megis dyletswydd amser egwyl a chinio. Wrth wneud hyn, gwelir bod y perthynas rhwng yr ysgol â’r cartref yn cryfhau.

Er bod yna nifer helaeth o gryfderau a chyfleoedd yn cyd-fynd gyda’r prosiect, rhaid hefyd bod yn ymwybodol bod yna bygythiadau a gwendidau sydd angen afael ynddynt. Y prif fygythiad a fydd yn wynebu’r prosiect ydy cymhelliant ac ymrwymiad y teuluoedd. Mae amser yn mynd law yn llaw gyda’r pwynt yma gan fod rhieni sydd yn gweithio neu yn rhiant sengl yn llai tebygol o gymryd rhan mewn gweithgareddau addysgiadol yn ystod amser ysgol (Campbell, 2011, t.5). Mae hyn bron yn amhosib goresgyn o ganlyniad i oriau gweithio amrywiol, ond, teimlir wrth gynnal y clwb garddio yn syth ar ôl ysgol, mae yna fwy o debygrwydd y bydd aelod o deulu yn gallu ymroi ei amser.

O ran gwendidau sy’n ymwneud â’r ysgol, teimlir efallai bydd lle yn broblem. Yn dibynnu ar y nifer o gyfranogwyr, bydd angen penodi lle digon o faint i leoli’r ardd. Er bod yna lle i ardd fechan yn yr ysgol, ni fydd yna digon o le i gynnal y clwb os oes mwy o gyfranogwyr yn ymuno. Ffordd o oresgyn hyn efallai, yw ei symud i’r parc lleol sydd wedi ei leoli tu ôl i’r ysgol, taith gerdded rhyw dwy funud i ffwrdd. Wrth wneud hyn, fe fydd hyd yn oed mwy o gysylltiad â’r gymuned gan ei fod yn ganolog i’r pentref. Cefnoga Mullenbach (2018) hyn wrth nodi bod parciau lleol yn lleoliad effeithlon wrth gynnal prosiect cymunedol gan ei fod yn “dod â’r gymuned ynghyd”.

I grynhoi, yn sicr, gwelir bod ysgol sy’n cysylltu â’r gymuned neu ysgolion cymunedol yn ffordd hollbwysig wrth gynnig amryw o gyfleoedd i ddisgyblion datblygu sgiliau amrywiol. Yn ogystal, cynigir cyfleoedd i ddod ag ieuenctid, teuluoedd a chymunedau at ei gilydd (Coalition for Community Schools, 2020). Yn sicr caiff hyn effaith ar arfer trwy ystyried y ffyrdd y gall gweithredu prosiectau tebyg buddio pawb sy’n gysylltiedig. Cysylltir hyn â’r safon SAC (2019) “cynnwys partneriaid mewn dysgu” gan ddatblygu dealltwriaeth o’r pwysigrwydd o gynnwys rhanddeiliaid mewn ffordd gadarnhaol, a’r effaith gall hyn cael ar addysg disgyblion.

Wrth ystyried cefndiroedd amrywiol y teuluoedd yn ardal Ysgol A, cynigir cyfleoedd i drafod cyfiawnder cymdeithasol a sut y gellir cyflawni hyn wrth gynnig yr un cyfleoedd i bob disgybl. Wrth edrych ar waith ymchwil, gwelir bod hyn yn sicr yn rhywbeth y dylai pob ysgol ymdrechu i gyflawni, beth bynnag ei gefndir. Dysgir bod cefndiroedd yn gallu cael dylanwad arwyddocaol ar gyrhaeddiad disgyblion, er ni ddylai unrhyw ffiniau gael eu gosod iddynt hwy a ddylid ceisio osgoi hyn.   

Wrth symud ymlaen fel darpar athro, gobeithir cael y cyfleoedd i ymgysylltu â’r gymuned gan ystyried yr effaith y gall hyn cael. Wrth edrych ar ddadansoddiad SWOT, mae’n debyg bod yn broblemau yn y gallu ymddangos ond mae’n bwysig ystyried y ffyrdd y gellir eu goresgyn.

Atodiad
Atodiad 1 – Dadansoddiad SWOT
	
	HELPGAR
	NIWEIDIOL

	MEWNOL
(o fewn yr ysgol)
	Cryfderau

- Prosiectau tebyg wedi llwyddo yn gynt.
- Cyfleoedd i blethu gwybodaeth wrth gynllunio gwersi.
- Cyfleoedd i bersonoli’r dysgu.
- Cyfleoedd i ddatblygu’r Pedwar Diben o fewn gwersi. 
- Ethos cryf.


	Gwendidau

- Cymhelliant disgyblion.
- Lle i’w gynnal yn yr ysgol.
- Staffio.


	ALLANOL 
(tu allan i’r ysgol)
	Cyfleoedd

- Cryfhau’r cysylltiadau gyda’r gymuned.
- Datblygu’r Pedwar Diben.
- Cynnwys aelodau o deuluoedd yn y broses.
- Cynnwys aelodau o’r gymuned leol wrth gynnal clwb cinio.
- Datblygu dealltwriaeth y cyfranogwyr o ffordd o fyw a ddeiet iach. 
- Lleihau’r bwlch tlodi yn y gymuned. 
- Cynnig swydd.
- Defnyddio teuluoedd i ddenu mwy o bobl.

	Bygythiadau

- Amddifadedd.
- Cymhelliant ac ymrwymiad teuluoedd - nid ydynt bob tro’n deall y pwysigrwydd.
- Anghyfiawnder cymdeithasol.
- Cyllid.
- Aelodau o deuluoedd yn gweithio ac felly efallai ni fydd pawb yn gallu cymryd rhan. 
- Amser – nid yw awr pob wythnos yn cynnig llawer o amser i gyflawni’r nodau.








